ಸಿಂಪಲ್ ಜರ್ಮನ್ ಆಲೂಗಡ್ಡೆ ಸಲಾಡ್

ಸುಲಭವಾದ ಜರ್ಮನ್ ಆಲೂಗಡ್ಡೆ ಸಲಾಡ್ ಬಾರ್ಬೆಕ್ಯೂ ಸೈಡ್ ಡಿಶ್ ಆಗಿದ್ದು, ಇದನ್ನು ಫಟಾಫಟ್ ಅಂತ ತಯಾರಿಸಬಹುದು. ಬಿಸಿ ಅಥವಾ ತಣ್ಣಗಾಗಿಸಿಯೂ ಇದನ್ನು ತಿನ್ನಬಹುದು. ಸಿಂಪಲ್ ಆಗಿರೋ ರೆಸಿಪಿಯನ್ನು ನೀವು ಕೂಡಾ ಟ್ರೈ ಮಾಡಿ ನೋಡಿ.

ಬೇಕಾಗುವ ಪದಾರ್ಥಗಳು:
ಚೌಕಾಕಾರವಾಗಿ ಕತ್ತರಿಸಿದ ಕೆಂಪು ಆಲೂಗಡ್ಡೆ – 1 ಕೆಜಿ
ಕತ್ತರಿಸಿದ ಬೇಕನ್ – 250 ಗ್ರಾಂ
ಹೆಚ್ಚಿದ ಈರುಳ್ಳಿ – 1
ಆಪಲ್ ಸೈಡರ್ ವಿನೆಗರ್ – ಅರ್ಧ ಕಪ್
ಡಿಜಾನ್ ಸಾಸಿವೆ – 1 ಟೀಸ್ಪೂನ್
ಆಲಿವ್ ಎಣ್ಣೆ – 2 ಟೀಸ್ಪೂನ್
ಉಪ್ಪು – ರುಚಿಗೆ ತಕ್ಕಷ್ಟು
ಕರಿಮೆಣಸಿನ ಪುಡಿ – ಸ್ವಾದಕ್ಕನುಸಾರ
ಹೆಚ್ಚಿದ ಸ್ಪ್ರಿಂಗ್ ಆನಿಯನ್ – 6
ಹೆಚ್ಚಿದ ಕೊತ್ತಂಬರಿ ಸೊಪ್ಪು – ಕಾಲು ಕಪ್ ಇದನ್ನೂ ಓದಿ: ಪಾರ್ಟಿಗೆ ಸ್ಟಾರ್ಟರ್ – ಮಟನ್ ಶಮಿ ಕಬಾಬ್ ಮಾಡಿ ನೋಡಿ

ಮಾಡುವ ವಿಧಾನ:
* ಮೊದಲಿಗೆ ಆಲೂಗಡ್ಡೆಯನ್ನು ಮಧ್ಯಮ ಗಾತ್ರದ ಪಾತ್ರೆಯಲ್ಲಿ ಇರಿಸಿ ಮುಳುಗುವಷ್ಟು ನೀರು ಹಾಕಿ, ಮುಚ್ಚಿ, ಕುದಿಸಿ.
* ಆಲೂಗಡ್ಡೆ ಮೃದುವಾಗುವವರೆಗೆ ಸುಮಾರು 10 ನಿಮಿಷ ಬೇಯಿಸಿಕೊಳ್ಳಿ. ನಂತರ ನೀರನ್ನು ಹರಿಸಿ, ದೊಡ್ಡ ಬಟ್ಟಲಿನಲ್ಲಿ ಇರಿಸಿ.
* ಈ ನಡುವೆ ಬೇಕನ್ ಅನ್ನು ಫ್ರೈ ಪ್ಯಾನ್‌ನಲ್ಲಿ ಗರಿಗರಿಯಾಗುವವರೆಗೆ ಹುರಿದುಕೊಳ್ಳಿ. ನಂತರ ಬೇಕನ್ ಅನ್ನು ಚಮಚದಿಂದ ತೆಗೆದು ಟಿಶ್ಯೂ ಪೇಪರ್ ಮೇಲೆ ಹರಡಿಕೊಳ್ಳಿ.
* ಬೇಕನ್ ಅನ್ನು ಹುರಿದುಕೊಂಡ ಎಣ್ಣೆಗೆ ಈರುಳ್ಳಿ ಸೇರಿಸಿ 3 ನಿಮಿಷ ಹುರಿಯಿರಿ.
* ವಿನೆಗರ್ ಮತ್ತು ಡಿಜಾನ್ ಸಾಸಿವೆ ಸೇರಿಸಿ 2 ನಿಮಿಷ ಬೇಯಿಸಿ.
* ನಂತರ ಉರಿಯನ್ನು ಆಫ್ ಮಾಡಿ, ಅದಕ್ಕೆ ಬೆಚ್ಚಗಿನ ಆಲೂಗಡ್ಡೆಯನ್ನು ಸೇರಿಸಿ.
* ಉಪ್ಪು, ಕರಿಮೆಣಸಿನಪುಡಿ, ಸ್ಪ್ರಿಂಗ್ ಆನಿಯನ್, ಕೊತ್ತಂಬರಿ ಸೊಪ್ಪು, ಮತ್ತು ಹುರಿದ ಬೇಕನ್ ಸೇರಿಸಿ.
* ಎಲ್ಲವನ್ನೂ ಒಟ್ಟಿಗೆ ಟಾಸ್ ಮಾಡಿ, ಬೌಲ್‌ಗೆ ಬಡಿಸಿ.
* ಇದೀಗ ಜರ್ಮನ್ ಆಲೂಗಡ್ಡೆ ಸಲಾಡ್ ತಯಾರಾಗಿದ್ದು, ಬಿಸಿ ಅಥವಾ ತಣ್ಣಗಾದಮೇಲೂ ಸವಿಯಬಹುದು. ಇದನ್ನೂ ಓದಿ: ಆರೋಗ್ಯಕರ ರಷ್ಯನ್ ಮಶ್ರೂಮ್ ಸೂಪ್ ಟ್ರೈ ಮಾಡಿ